钦定古今图书集成/明伦汇编/家范典/第099卷 > 《汉贾谊新书》 > 《六术》
## 钦定古今图书集成/明伦汇编/家范典/第099卷 > 《汉贾谊新书》 > 《六术》

人之戚属，以六为法。“人有六亲，六亲始曰父，父有二
子，二子为昆弟。昆弟又有子，子从父而昆弟，故为从
父昆弟。从父昆弟又有子，子从祖而昆弟，故为从祖
昆弟。从祖昆弟又有子，从曾祖而昆弟，故为曾祖昆
弟。曾祖昆弟又有子，子为族兄弟。备于六，此之谓六
亲。亲之始于一人，世世别离，分为六亲。亲戚非六则”
失本，未之度，是故“六为制而止”矣。